**Записник од 5-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 5-тата седница на Советот на Општина Берово одржана на ден 24.12.2021 година во големата сала за венчавки при општина Берово со почеток во 08:00 часот*.**

 Седницата ја отвори и со неа раководеше Овластениот член на Советот со Решение бр.09-3985/1 од 22.11.2021 година, Марија Буровска

 Од вкупно 15 Советници на седницата присуствуваа 14 Советници и тоа: Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска,Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски. Претседателот на Совет на општина Берово,Стево Суџуковиќ беше отсутен.

 На седницата присуствуваа Градоначалник Звонко Пекевски, раководителот на одделението за управување со човечки ресурси,Емилија Ваканска, како правна поддршка и одговорниот сметководител во општина Берово,Татјанка Муртовска.

 Претседателот на Совет на Општина Берово со овластување, Марија Буровска, за работа на 5-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Предлог Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;
2. Предлог Програма за енергетска ефикасност на општина Берово за 2022 година;
3. Деветмесечен финансиски извештај за работа на ЈПКР„Услуга“Берово за 2021 година;
4. Програма за работа на ЈПКР “Услуга” Берово за 2022 година;
5. Програма за работа на Советот на Општина Берово за 2022 година;
6. Буџет на Општина Берово за 2022 година;
7. Предлог Одлука за извршување на Буџетот на Општина Берово за 2022 година;
8. Предлог Буџетски Календар за 2022 година;
9. Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;
10. Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;

 Градоначалникот Звонко Пекевски се јави за збор и даде предлог за дополнување на дневниот ред со дополнителна точка:

1. Записник од 4-та Седница на Совет на Општина Берово;

Како и изменување на редоследот на точките на дневен ред:

1. Записник од 4-та Седница на Совет на Општина Берово;
2. Предлог Буџетски Календар за 2022 година;
3. Буџет на Општина Берово за 2022 година;
4. Предлог Одлука за извршување на Буџетот на Општина Берово за 2022 година;
5. Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;
6. Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;
7. Предлог Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;
8. Предлог Програма за енергетска ефикасност на општина Берово за 2022 година;
9. Деветмесечен финансиски извештај за работа на ЈПКР„Услуга“Берово за 2021 година;
10. Програма за работа на ЈПКР “Услуга” Берово за 2022 година;
11. Програма за работа на Советот на Општина Берово за 2022 година.

 Измените и дополнувањата на дневниот ред се ставени на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот

**ДНЕВЕН РЕД**

1. ***Записник од 4-тата Седница на Совет на Општина Берово;***

 Претседателот на Совет на Општина Берово со овластување, Марија Буровска отвори расправа по предложената точка.Советничката Ангела Здравковска се јави за збор и укажа на технички грешки во записникот од 4тата Седница на совет, имено, во точка 15 треба да се тргне делот каде што пишува „на месноста викана Три реки“. Бидејќи никој друг од советниците не се јави за збор,претседателот со овластување,Марија Буровска ја стави точката со измените на гласање и **со 14 гласа ЗА, нема советници кои гласале ПРОТИВ и нема ВОЗДРЖАНИ советници** е усвоен *Записник од -4 тата Седница на Совет на Општина Берово;*

1. ***Предлог Буџетски Календар за 2022 година;***

 Претседателот на Совет на Општина Берово со овластување, Марија Буровска отвори расправа по предложената точка и даде збор на Градоначланикот Пекевски, како предлагач на точката, кој истакна дека буџетскиот календар е временска рамка за реализација на активностите предвидени со Буџетот. Претседателот на Комисијата за финансирање буџет и ЛЕР,Славица Фурнаџиска, се јави за збор и истакна дека точката е разгледана на комисија и нема забелешки по истата. Никој друг од советниците не се јави за збор па се премина на гласање, и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Буџетски Календар за 2022 година;*

1. ***Буџет на Општина Берово за 2022 година;***

 Претседателот на Совет на Општина Берово со овластување, Марија Буровска отвори расправа по предложената точка и даде збор на Градоначланикот Пекевски, како предлагач на точката, кој истакна дека согласно член 28 од Законот за финансирање на единиците од Локална самоуправа и Законот за Буџет, доставен е предлог буџетот за 2022 година, кој законски треба да биде усвоен до 31.12. во тековната година, за да може да се реализира од 01.01.во наредната година. Одговорниот сметководител во општина Берово,Татјанка Муртовска, даде детално објаснување за предлог буџетот

 Советничката Славица Фурнаџиска забележа дека програмите кои поминаа на претходната седница, во целост се преточени во Буџетот. Најголем дел од Буџетот на Општина Берово се средства од дотации, имаме предложено реален буџет, кој доколку се реализира би имале голема добивка.

 Советникот и координаторот на советничката група на ВМРО-ДПМНЕ, Петар Ружински истакна дека имаат забелешки во однос на буџетот:

* Малку средства се предвидени за социјално-ранливите категории, тие средства треба да се зголемат;
* Малку средства се предвидени за субвенционирање на учениците, да бидат за сите ученици, не само за првачињата и за учениците од прва година средно образование;
* Иако е време на пандемија треба да се организираат културни настани и активности;
* Општината не ги помага финансиски земјоделците;
* Има слаба финансиска поддршка за угостителите, во овие услови на пандемија угостителството е најпогодено;
* Припадниците од ромска националност малку с езастапени во управните и надзорните одбори во институциите.

 Градоначалникот Пекевски одговори дека средствата за учениците и за новороденчињата се зголемени и истите редовно се исплаќаат. Соработката со прекуграничните општини е интензивирана.

 Советничката Виолета Марковска Димовска упати прашање до Градоначалникот, дали ,мисли дека е подобро средствата од програмата за општинската администрација предвидени за купување на ново возило, да бидат пренаменети за други потреби?.

Градоначалникот Пекевски истакна дека тоа што е предвидено , не значи дека ќе се реализира, се тоа зависи од интензитетот на случувањата во текот на цела година, но ако цените дека оваа ставка треба да се тргне од проекцијата на Буџетот, преку амандман ќе биде тргнато, но треба да се размислува дека возилото е веќе амортизирано и секоја поправка е дополнителен трошок, кој трошок би можел да се искористи за исплата на новото возило, кое секако е потрбно.

Советничката Славица Фурнаџиска истакна дека во програмата за социјална заштита се дадени податоци за забелешките на советникот Петар Ружински.Овие средства континуирано се зголемуваат од година во година.

Советникот Гоце Ружински даде забелешка дека во управните одбори веќе има застапено членови од ромска националност, поточно во управниот одбор на Домот на култура„Димитар Беровски“ има член од оваа заедница.

 Бидејќи никој друг од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници,** не е усвоен *Буџетот на Општина Берово за 2022 година;*

1. ***Предлог Одлука за извршување на Буџетот на Општина Берово за 2022 година;***

 Претседателот на Совет на Општина Берово со овластување, Марија Буровска отвори расправа по предложената точка и даде збор на Градоначланикот Пекевски, како предлагач на точката, кој истакна дека бидејќи буџетот не е усвоен, предложената точка би требало да ес тргне од дневен ред. Никој од советниците не се јави за збор, па се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници,** не е усвоена *Одлука за извршување на Буџетот на Општина Берово за 2022 година;*

 ***5. Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;***

 Претседателот на Совет на Општина Берово со овластување, Марија Буровска отвори расправа по предложената точка и бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници,** не е усвоена *ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;*

1. ***Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;***

Претседателот на Совет на Општина Берово со овластување, Марија Буровска отвори расправа по предложената точка и бидејќи никој од советниците не се јави за збор, се премина на гласање и и **со 14 гласа ЗА, советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;*

1. ***Предлог Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;***

 Претседателот на Совет на Општина Берово со овластување, Марија Буровска отвори расправа по предложената точка и даде збор на претседателот на Комисијата за мандатни прашања избри и именувања,Гоце Ружински, кој истакна дека точката е разгледана на комисија, но нема став по истата, да се одлучи на Седницата. Координаторот на советничката група на СДСМ, Славица Фурнаџиска, даде предлог:

* Ирена Коловска
* Мимоза Кржовска

Да бидат членови на Училишен одбор,

Координаторот на советничката група од ВМРО-ДПМНЕ, Петар Ружински, даде предлог :

* Мерема Голиќ
* Габриела Чучурска

Да бидат членови на Училишен одбор.

 Никој друг од советниците не се јави за збор, па се премина на гласање и **со 7 гласа ЗА Мерема Голиќ и Габриела Чучурска(со мнозинство),** е усвоено *Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;*

1. ***Предлог Програма за енергетска ефикасност на општина Берово за 2022 година;***

Претседателот на Совет на Општина Берово со овластување, Марија Буровска отвори расправа по предложената точка и како претседател на Комисијата за јавни дејности истакна дека комисијата нема одржано состанок во однос на точката, но од доставените материјали се гледа дека се направени корекции во програмата, кое го потврди и изготвувачот на програмата,Ѓорѓи Пеовски. Никој од советниците не се јави за збор,а па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за енергетска ефикасност на општина Берово за 2022 година;*

1. ***Деветмесечен финансиски извештај за работа на ЈПКР„Услуга“Берово за 2021 година;***

 Претседателот на Совет на Општина Берово со овластување, Марија Буровска отвори расправа по предложената точка и даде збор на претседателот на Комисијата за финансирање буџет и ЛЕР.Славица Фурнаџиска, која истакна дека точката е разгледана на комисија, сите приходи и расходи се разгледани, а сумата од 348 000 денари која е дадена е минимална загуба во однос на тоа колку средства се трошат за електрична енергија за пречистителната станица за отпадни води. Треба да се даде фокус на можноста за намалување на трошоците за електрична енергија на оваа станица преку поставување на фотоволтаични панели. Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен  *Деветмесечен финансиски извештај за работа на ЈПКР„Услуга“Берово за 2021 година;*

***10. Програма за работа на ЈПКР “Услуга” Берово за 2022 година;***

 Претседателот на Совет на Општина Берово со овластување, Марија Буровска отвори расправа по предложената точка и даде збор на претседателот на Комисијата за финансирање буџет и ЛЕР.Славица Фурнаџиска, која истакна дека точката е разгледана на комисија, и во не а се дадени предвидените проекти како што се поставување на фотоволтаични панели на пречистителната станица за отпадни води, реконструкција на пречистителната станица за вода за пиење, проширување на градските гробишта. Советникот Петар Ружински истакна дека на комисијата е истакнато од директорот на ЈПКР„Услуга“ декадрвјата кои се наоѓаат во стариот дел на градските гробишта неможе да се исечат, бидејќи може да се направат дополнителни штети по спомениците, само се апелира до граѓаните да не се засадуваат нови дрвца. Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за работа на ЈПКР “Услуга” Берово за 2022 година;*

***11. Програма за работа на Советот на Општина Берово за 2022 година.***

 Претседателот на Совет на Општина Берово со овластување, Марија Буровска отвори расправа по предложената точка и даде збор на претседателот на Комисијата за подготовка на програма за работа на Советот за 2022 година,Гоце Ружински, кој истакна дека по иницијатива на градоначалникот во програмата има измени и дополнувања за изготвувачите на програми и извештаи за работа, кои наместо годишни извештаи, треба да доставуваат квартални извештаи за реализација на нивните програми. Советничката Славица Фурнаџиска истакна дека оваа иницијатива е за поздравување и дека со ваквиот начин би се следела работата и реализацијата на активностите од сите сфери.Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Програма за работа на Советот на Општина Берово за 2022 година.*

Советникот Герасим Гриовски на крајот од Седницата истакна дека е добро што Седницата е од јавен карактер и граѓаните имаат можност да видат како и на кој начин функционира и работи Советот на Општина Берово.

.

 Точките на дневен ред се изцрпени и седницата е завршена во 9 часот и 50 минути.

 На крајот од седницата Претседателот на Совет на Општина Берово со овластување, Марија Буровска се заблагодари на Советниците за присуството.

 Усвоен со

Бр.09-4445/1

 28.12.2021 година

Берово

*Записничар, Совет на Општина Берово*

*Благородна Рунтевска* М.П *Претседател*

 *Стево Суџуковиќ*

*­­­­­­­­­­­­­­­­­­­­­­­-------------------------------- --------------------------------------*